經數: 一七三五

經名: 大方廣佛華嚴經疏卷第三十六

頁數: 七八一

上              欄

初. 一神力攝功德大. 智用不測故. 二無比

德學地無等故. 上二妙用自在. 三大義德. 利

他無量故. 四無譏嫌德. 自行難得故. 五不

同德外道無雜故. 顯上二利不同外道. 無

利勤苦. 上三德行圓滿. 後五中義攝有. 三. 謂

離惑苦得涅槃故. 一無惱者. 卽離惑習無

明不雜故. 二無憂者離苦. 苦依根本亡故.

憂悲隨盡. 三得涅槃有二義. 一得體. 謂無

憂畏城. 亦是無餘涅槃. 二得用. 謂能建大

事. 亦無住涅槃. 卽後二句. 不住生死故云

不復退還. 不住涅槃故能救無量苦難. 由

俱不住. 方是世間涅槃勝事. 以斯爲業. 則

□有爲之業矣. 第二菩薩如是見如來智

下. 護陝劣心有二十句. 前十悲其淪溺. 後

十決志慈濟. 前中二. 先牒前標後. 謂見佛

智勝利. 傷物不得有爲過患. 愍物處之. 此

是牒前則起悲心是爲生後. 二何等下正

顯悲行. 文有十句. 初總餘別. 總由孤獨無

依故生哀愍. 少而無父曰孤. 老而無子曰

獨. 今衆生上遠慈尊. 又無方便下不利物.

又闕善心. 故云孤獨. 旣孤且獨何所依救.

別有九種孤獨無依. 初二依欲心衆生. 一

已得心無厭足. 故貧窮無依. 經云知足之

人雖貧而富. 不知足者雖富而貧. 未必無

財方曰貧也. 二未得他財心無休息故.

三毒火然此卽多欲. 多欲之人多心利故煩

惱亦多. 初心生貪不遂生瞋. 非理爲癡. 次

三依有心衆生. 一閉苦果獄. 二集因覆障.

三無觀察道. 由生八難不聞法故. 由上

中              欄

三故安能得滅. 後四依梵行心衆生行. 前

三小乘. 一行小因不心大因勝善之法. 二

保執小果不心菩提. 爲失佛法. 當知此

輩皆是增上慢人. 三不得大般涅槃. 長隨

變易生死. 後一外道雖心解脫. 以行邪故

失於方便. 又上總別十句. 亦可通爲五對.

一無親無財. 二有惑有苦. 三有障無治. 四闕

因失緣. 五順流背滅. 第二菩薩如是下決

志救度中. 初結前生後. 作是念不正顯救心.

文有十句. 初總餘別. 別分爲三. 初三何處

救度. 謂三道中一脫業結. 二淨惑染. 三度

苦果. 次五以何行度. 謂授三學. 初二正授.

一著戒善處. 二勸住定慧三昧地故. 定慧

合說. 爲四地已去方是慧地. 此地定增故. 慧

是定中之慧耳. 後三明授法利益. 初二戒

益. 一將受戒者. 令除疑生信. 衆生受佛

戒便同大覺. 固應歡喜. 二已受者令知持

犯. 見其勝益安固不動. 後一定慧益. 滅除

比掉故云調伏. 後一度果. 云何救度成. 令

得有餘無餘涅槃故. 上皆論意. 更有一理

授行五句中. 初三是戒. 初著戒處. 次由持

戒得心不悔. 故云安住. 後由不悔得心

歡喜. 次一授慧故云知見. 後一授定故云調

伏. 然三學對於三道. 有通有別. 別則戒無

業結. 慧能斷惑定度苦果爲別. 對前次故

先說慧. 然猶附論. 若直就經文. 對前十類

生此十心. 一救孤獨故. 二脫貧窮故. 三

淨三毒故. 四度有獄故. 五著無覆障處

露地坐故. 六住善觀察故. 七得善法欲生

下              欄

歡喜故. 八知見性相同佛法故. 九調伏

諸根不隨流故. 十應令涅槃得解脫方便

故. 論非無理. 未若此順經文. 第三修行

方便攝行. 謂修攝生方便之行. 故下經云.

以何方便而能拔濟. 卽知不離佛智等故.

佛智等卽是攝生之方便也. 文分爲四. 一發

起攝行之因. 二作是思惟下. 思心方便攝行.

三便作是念下. 思得攝生方便. 四菩薩如是

下依思修行. 今初分二. 先牒前二行以爲

三因. 後欲依下. 依前1三因以明發起. 今

初. 一如是厭離一切有爲. 是牒護煩惱行

爲離妄想因. 二如是愍念一切衆生. 是牒

護陝心爲不捨一切世間因. 三知一切智

智有勝利益. 是牒護小心爲發精進因. 謂

旣知佛智勝益. 則修行彼道以趣入故. 然

三因之中初後是智. 中一是悲. 悲智爲因能

心方便. 後發起者旣思三因. 欲將有益之

智救可愍之衆生. 故說經者爲此發起故.

論云此言示現發起方便攝行故. 第二思心

方便者. 亦只思前衆生. 墮有爲惑業苦中.

欲令永滅得大涅槃. 未知方便故思心

之. 今經闕一業字. 論經具有. 問前決志救

中. 知授三學滅業惑苦. 今何故言以何方

便. 答今但思其能授智慧耳. 若爾前護小

中. 已知如來智慧有大勢力. 及上因中. 云

知一切智有勝利益. 今何更思. 答前知智

勝欲令物得. 今亦思其令得攝生方便. 下

乃知之. 要自得佛智方令他得. 第三思得

攝生方便中. 方便有五. 自古皆將配位. 論

經數: 一七三五

經名: 大方廣佛華嚴經疏卷第三十六

頁數: 七八一二

上              欄

雖無文於理無失. 言有五者. 一佛無□

智. 二八地如實覺. 三四地無行慧. 四三地禪

定. 五亦三地多聞. 然此五中從微至著. 則

後後起於前前. 故今觀心逆尋其本展轉

相因. □云不離. 此五之中多聞唯能起佛

智. 唯所起中間三種通能所起. 論依此義

攝五爲三. 一佛智窮盡果海. 名證畢竟盡.

二以中三皆有. 下從他起上能起. 他漸增

至佛. 故攝爲一. 名起上上證畢竟盡. 三

以聞慧爲彼中間起行所依. 名彼起依止

行. 以其聞慧未是證行. 不得名起. 而忘

軀心聞亦得稱行. 已知大旨. 次略釋文.

一佛智名無障□解脫者. 無二障故是離

障解脫. 具十智力權實無□故. 是作用解

脫. 此是究竟攝生方便. 二此智要依如實覺

者. 八地得無生忍. 覺一切法如實性故. 若

覺實性方能盡惑. 於事理無□故. 佛智由

起. 論釋一切法云. 如來所說一切法者. 因

音聲忍方得無生. 尋於能詮悟所詮故.

釋如實覺云. 隨順如實覺者. 因於順忍得

無生故. 三此覺不離無生慧者. 欲覺一切

法. 一切法不出二種. 一者自相. 謂色心等

殊. 是有爲法體故名爲行. 二者同相. 色心

雖殊同皆生住異滅所遷. 擧初攝後故. 但

名生. 今四地菩薩了自及同. 皆緣生無性

成無分別慧. 故云無行. 無生下一行字是

慧行相. 以無行無生爲慧行相. 若如是行.

則得八地覺法自性也. 四此慧不離禪等

者. 謂此無生慧非定不發. 言禪善巧者. 得

中              欄

三地滿勝進分禪故. 出入自在亦不染禪.

故名善巧. 決定者. 於他四地決能發也. 觀

察智者. 論云自智慧觀故. 謂卽三地禪中之

智. 非前所發四地無生之慧. 彼四地之慧. 此

中名光明. 依此光明故名明地. 故四地證

慧. 由三地禪中修慧而發. 五此禪不離善

巧多聞者. 此中修慧由後聞慧方得起故.

三節皆慧而慧不同. 言善巧多聞者. 不取

聞相故. 然佛智之因乃通十地. 而偏擧三

者. 此地聞修近所行故. 四地是慧增之首

故. 八地無功用之初故. 第四依思修行. 上旣

逆推本由多聞. 今則順行. 先心聞慧而起

聞行. 文中二. 初結前標後. 後日夜下正起

心行. 於中分二. 先明心法行. 後菩薩如是

下明心行因. 今初文有十句. 聞法者無慢

心故. 二喜法者無[&FFFF]#心故. 三樂法者. 無折

伏他心問義故. 此三約聽聞時. 四依大乘

敎自見正取不忘失故. 此揀心小不名

善故. 自見正取者不由他悟故. 五隨自讀

誦故. 六爲他解說故. 七順所聞法靜處思

義故. 此三約已得法自他利時. 八到法者.

依定修行到究竟故. 九住出世間智故. 十

順佛解脫行故. 上之後三皆約修行. 然後

二揀不同世間之行. 若望後厭分正修此

十. 皆是聞慧. 若望依思而行此十. 皆名爲

行. 於中初日夜常聞. 以顯勤行喜法等九.

顯正修行. 又此十句. 若約所受唯敎與義.

聞約敎成修依於義. 思通敎義. 第二心行因

中二. 初常勤心因. 二菩薩如是下正修行因.

下              欄

以前十句有此二故. 今初論云彼常勤行

以何爲因. 示現恭敬重法畢竟盡故. 於中

分六. 一總明輕財重法. 二是故菩薩下雙

捨內外. 三無有恭敬下內財敬事. 謂心則恭

敬捨慢. 身則承事忘苦. 四若聞一句下. 肉

捨外財. 五若聞一偈下輕位重法. 人天王

位終是無常. 句偈敎義法王爲果. 一句一

偈. 約聞敎法淨菩薩行. 約聞義法. 六若

有人言下甘苦重法. 以一句之法能盡苦

源. 地獄多劫誠可甘也. 二正修行因中. 初

結前. 後如其下正顯因相. 謂靜慮思惟正

觀. 爲修行之因也. 然論經但云正觀無修

行字. 故是思慧爲修行因. 若順今經. 此一

段文乃是後文標擧耳. 大文第三此菩薩得

聞法下. 明厭分者. 前明聞思. 今顯修慧. 卽

五種方便中. 第四禪善巧決定觀察智也. 論

云云何厭分. 是菩薩善巧決定觀察智也. 論

云云何厭分. 是菩薩聞諸法已. 知如說行

乃得佛法入禪. 無色無量神通彼非樂處.

於中不染必定應作故. 謂不樂不染卽是厭

義. 其無量神通是厭之果. 皆修行力乘便擧

來. 經文七相. 一依何修. 二云何修. 三何處

修. 四何故修. 五何時修. 六何所修. 七何爲

修. 束此七相大爲三段. 初四修行. 次二證

入後一入意. 今初. 此菩薩得聞法已. 卽依

何修. 以依正法故. 卽了相作意. 次攝心安

住. 卽云何修. 攝散住法是修相故. 卽攝樂

作意. 次於空閑處. 卽何處修. 空閑通於事

理. 則無處非修卽遠離作意. 次作是思下

卽何故修. 要必修行方證得故. 卽勝解作

經數: 一七三五

經名: 大方廣佛華嚴經疏卷第三十六

頁數: 七八三

上              欄

意. 然口言者通於說聽故. 瑜伽云. 非但

聽聞文字音聲而得淸淨也. 瑜伽三十三明

修行八定皆有七種作意. 一了相作意. 謂

了欣厭相故. 二勝解作意. 謂正是修行. 三

遠離作意. 謂與斷道俱. 四攝樂作意. 謂少

分觸證喜樂. 五觀察作意. 謂重觀試練. 六加

行究竟作意. 謂心得離繫. 七加行究竟果作

意. 謂無間證入. 上修行中已攝其四. 前修

行因中有觀察作意. 後二作意在證入中. 七

中前五通貫八定. 下八定中各有後二故. 此

總修下亦總發. 然皆卽妄卽眞圓融自在. 又

任運而發不同欣厭故. 下論云三昧地故.

得不退禪. 不退卽無漏定也. 又釋內淨云.

修無漏不斷三昧故. 故知一一皆同鳥[&FFFF]#.

第二佛子是菩薩下. 證入中分二. 初結前.

卽何時修證. 謂在三昧地時是修行時. 正修

行竟是證入時. 論經云. 住此明地因如說

行故. 今經闕如說行言. 若但云住地. 豈初

安住卽得此禪. 但前已有修行之言故今

略耳. 後卽離下卽何所修. 修何所證謂證八

定. 八定之義廣如別章. 略以四門分別. 一

入意. 二釋名. 三體性. 四釋文. 卽當辯相.

今初下. 經云但隨順法故. 行而無所染著.

論云. 以何義故入禪. 無色無量神通爲五

種衆生故. 一爲禪樂□慢衆生故入諸禪.

謂得世禪恃以生慢. 二爲無色解脫□慢

衆生故入無色定. 謂外道證此以爲涅槃.

恃以生慢. 菩薩示入八禪. 一一過彼故攝

伏之. 三爲苦惱衆生入慈悲無量. 令安善

中              欄

處永與樂故入慈無量. 應解彼苦令不受

故入悲無量. 四爲得解脫衆住. 故入喜捨

無量. 謂喜其所得自離動亂故. 五爲邪歸

依衆生故入勝神通力. 令正信故又示入

禪定示定寂靜. 超欲等過令物倣故. 善

自調練知純熟故. 寄位次第法應爾故. 尙

不同二乘自爲. 豈與凡外而同年. 然無量

神通卽是厭果. 論主倂擧者. 欲顯皆爲順

法故. 云何順法. 爲順菩薩大悲化生法故.

二釋名者. 先通後別. 通中先釋四禪. 禪那

西音此云靜慮. 靜1謂寂靜慮謂審慮. 故瑜

伽三十三云. 於一所緣繫念寂靜. 而審思

慮故名靜慮. 是以靜能斷結慮能正觀. 諸無

色定有靜無慮. 雖能斷結不能正觀. 欲

界等持有慮無靜. 雖能正觀不能斷結.

故唯色界獨受斯稱. 次無色定者. 婆沙百四

十一云. 此四地中. 超過一切有色法故. 違

害一切有色2法故. 色法於彼無容生故. 俱

舍云. 無色謂無色. 若大衆部及化地部. 亦許

有色細故名無. 俱舍論中廣破有色. 次釋

別名者. 初四禪者. 一有尋有伺靜慮. 二無尋

無伺靜慮. 三離喜靜慮四離樂靜慮. 俱舍

定品云. 初具伺喜樂. 後漸離前支卽斯義

也. 無色別名至文當釋. 三體性者. 婆沙云.

四靜慮有二種. 一修得. 俱舍論云是善性攝

心一境性. 以善等持爲自性故. 若兼助伴

五蘊爲性. 二生得隨地所繫. 五蘊爲性. 皆

有色者定共戒故. 無色體性. 但除於色餘

義同前. 故俱舍云無色亦如是. 四蘊離下

下              欄

地. 大乘宗中亦無異轍. 若會相歸性. 則八

定支林一切皆空. 若事盡理現皆如來藏. 泯

絶無寄則定亂兩亡. 若事理圓融一卽一切.

第四釋文. 初明四禪後說四空. 四禪之中

雖支有多少. 論主□勒爲四. 一離障二對

治. 三利益四彼二依止三昧. 四中後三是支

初一非支. 雖後後所離是前前支. 望於當

地□皆非支. 然四禪通說有十八支. 謂初

三各五. 二四皆四. 爲欲惡難除. 第二禪喜

深難拔故. 初三各五. 初三不然故二四唯

四. 其間除重則唯有十. 謂一覺二觀. 此唯

初禪. 三捨四念. 此通後二. 五喜局於前兩.

六樂該於前三. 七者一心遍於諸地. 八內

淨唯二. 九正知唯三. 十捨受唯四. 若分二樂

則有十一. 若內淨無別體. 則唯有九. 此等

皆爲順益於禪故. 立支名故. 瑜伽十一云.

諸靜慮中. 雖有餘法然此勝故. 於修定者

爲恩重故. 偏立爲支. 今初初禪一卽離欲

惡不善法者. 此明離障. 以一卽離貫於下

三. 然諸論說大同小異. 若毘曇離五欲故

名爲離欲. 斷十惡故名爲離惡. 除五蓋故

名離不善法. 若智論八十八云. 離欲者. 謂

離五欲惡不善法. 謂離五蓋. 五蓋將人入

惡道故名惡. 障善法故名不善法. 若辨蓋

欲之相. 廣如智論十九. 及瑜伽十一. 雜集

第八. 斷欲□害□卽是惡害卽不善法. 瑜

伽三十三亦合惡不善法. 彼論云. 離欲者欲

有二種. 一煩惱欲. 二事欲. 離亦有二. 一相

應離二境界離. 言離惡不善法者. 煩惱欲

經數: 一七三五

經名: 大方廣佛華嚴經疏卷第三十六

頁數: 七八四

上              欄

因所生種種惡不善法. 卽身口惡行. 此意則

總1棄欲界諸惡不善. 已明離障. 二有覺有

觀者. 此有二支. 是修行對治. 新譯名尋伺.

皆初[&FFFF]#後細. 俱舍云. 尋伺心[&FFFF]#細. 智論云譬

如振鈴. [&FFFF]#聲喩覺細聲喩觀. 瑜伽十一. 以

尋心伺察不淨慈悲. 治欲界欲□害障. 又五

蓋中. 有欲□害不死親里國土等覺. 今對

惡覺起善覺察. 又智論四十四云. 小乘以

欲□惱覺爲[&FFFF]#. 親里國土等覺爲細. 又唯

善覺爲細. 於摩訶衍2準皆[&FFFF]#則覺空爲

細. 三離生喜樂者. 是修行利益. 慶離欲惡

等是故生喜. 身心□息及得解脫之樂. 故

名爲樂. 由此名利益支. 瑜伽三十三云. 離

者已得加行究竟作意故. 所言生者. 由此

爲因爲緣無間生故. 已獲加行究竟果作

意故. 喜樂者. 謂已獲得所希義. 故得大輕

安. 身心調暢有堪能故. 四住初禪者. 是彼

二依止三昧. 謂於所緣審正觀察. 心一境

性. 爲彼對治及利益支之所依止. 依止定力

尋等轉故. 其所離障以無行體. 非是支故

不爲彼依. 而言初者. 欲界上進此最初故.

而言住者卽安住義. 瑜伽云. 安住者. 謂於

後時由所修習多成辦故. 得隨所樂得

無艱難. 乃至七日七夜能正安住四禪. 此

句大旨不殊. 第二禪中. 一滅覺觀是所離

障. 覺觀[&FFFF]#動發生三識. 亂於二禪. 如淨水

波動則無所見故. 初禪能治爲此所治. 則

病盡藥亡. 二內淨一心無覺無觀者. 是修

行對治. 言內淨者. 小乘是信能淨心相離

中              欄

外散動定等內流. 大乘卽攬三禪三支以

成故. 顯揚十九瑜伽六十三. 皆云內淨. 以

捨念正知爲體. 以此三法尙爲喜覆. 力用

未勝但能離外尋伺. 故合名內淨. 言一心

者釋於內義. 唯緣法塵不同初禪有三識

故. 故身子阿毘曇云. 欲界地中心行六處. 初

禪地中心行四處. 謂無鼻舌識. 二禪已上心

行一處. 唯意識身緣法塵故. 無覺無觀釋

於淨義. 不同初禪有覺觀故. 前滅覺觀

顯於所治. 此復言無顯能治無故非重也.

本論釋一心云. 修無漏不斷三昧行一境

故. 欲異世間是如實修故. 不斷者相續一

心. 行一境者對緣一心. 由此卽名三昧無

漏. 三定生喜樂. 此二支是修行利益. 初禪慶

背欲惡故名離生. 今慶覺觀心息故名定

生. 如淨鑑止水故身心適悅. 若智論意. 卽

從初禪定生. 欲界無定故. 初但云離二禪.

雖離初禪煩惱. 初禪有定故. 又初禪離欲

大障故. 四住第二禪. 卽彼二依止三昧. 第三

禪中. 一離喜者是所離障. 謂二禪利益支. 喜

心分別想生動亂. 三禪轉寂故須除遣. 如

貧人得寶生喜失則深憂. [&FFFF]#若雙絶喜憂.

方爲快樂. 二住捨有念正知三支. 是修行對

治. 一住捨者. 卽是捨數揀非捨受故. 諸經

論皆名行捨. 行心調3停捨彼喜過. 故顯揚

云住捨者. 於己生喜不忍可故. 平等正直

無動安住. 二有念者. 於喜不行中不忘明

記故. 三正知者. 或時失念喜行. 於此分別

正知而住. 謂住於捨. 瑜伽三十三大同於

下              欄

此. 上三卽前內淨漸修轉勝. 至此別開深細

寂靜故. 能治下地喜踊色動. 三身受樂下是

利益支. 於中初身受樂. 正顯支體. 正對二

禪喜心色動. 是故但言身受於樂. 設心受樂

亦名身受. 故瑜伽云. 由捨念正知數修習

故. 令心踊躍. . 俱行喜受便得除滅. 離喜寂

靜最極寂靜. 與喜相違心受生起. 彼於爾

時色身意身領納受樂及輕安樂. 是故說言

有身受樂. 又初禪喜樂. 如土石山頂而有

池水. 二禪喜樂如純土山頂而有池水. 三禪

之樂. 如純土山在大池. 內樂遍身外身在

樂中. 是故心樂亦名身受. 次諸聖所說能捨

有念受樂者. 釋成勝義. 謂下諸地. 無如是

樂及無間捨. 上地有捨而復無樂故. 諸佛

及佛弟子說第三禪. 具有能捨及念正知. 而

復受樂故. 諸樂中三禪樂勝. 此瑜伽意. 不

應別解. 文中略牒尙闕正知. 但有捨念已

殊上下. 四住第三禪. 卽彼二依止三昧. 第

四禪中. 一斷樂先除苦喜憂滅者. 卽是離障.

三禪勝樂於此爲害. 如重病人. 觀妙音樂

爲障四禪故. 須除遣故云斷樂. 得此定

者. 卽於爾時所有苦樂. 皆得超越故. 總集

說先除苦等. 先之一字總貫下三. 二禪先

除苦受. 三禪先滅喜受. 初禪先滅憂受. 幷

今斷樂則已滅四受. 依禪次第應先明憂.

爲對前樂先言除苦. 瑜伽十一云. 何故苦

根初禪未斷. 答彼品[&FFFF]#重猶未斷故. 若爾

何不現行. 答由其助伴相對憂根所攝諸

苦彼已斷故. 若初靜慮已斷苦根. 是則行者.

經數: 一七三五

經名: 大方廣佛華嚴經疏卷第三十六

頁數: 七八五

上              欄

入初靜慮及第二時. 受所作住差別應無.

由二俱有喜及樂故. 此意明不斷[&FFFF]#重

故. 異二禪而無現行. 故立樂支. 若依小

乘. 初二禪之樂. 但是輕安而非樂受. 三是

樂受故不同也. 二不苦不樂者. 是利益支. 餘

禪皆先明治. 今此先明益者. 乘前總無四

受. 便擧不苦不樂明五受. 內唯有1於捨.

是不動故. 若爾前來亦滅憂喜. 此何不言

不憂不喜. 答五受明義無別不憂不喜. 三受

明義. 苦樂攝於憂喜故但對之. 又此正斷

於樂故宜對之. 三捨念淸淨. 此二是對治

支. 三禪捨念與樂受俱. 此斷樂2受故云淸

淨. 然其能治大同三禪. 但所治喜樂故分二

別. 喜心色動常須正知. 樂受深細但須捨

念. 若遠顯淸淨者. 瑜伽云. 從初靜慮一切

下地災患已斷. 謂尋伺喜樂入息出息. 是故

此中捨念淸淨鮮白. 由是此禪心住無動. 此

論略擧六事. 應兼無苦及憂故. 俱舍等. 明

此禪中離八災患. 然四禪雖曰不動. 而猶

有捨受. 未名無受. 瑜伽十一云. 又無相者.

經中說爲無相心定. 於此定中捨根永滅.

若非無相乃至有頂. 皆有捨受. 四住第四

禪. 卽彼二依止三昧. 然入上色定. 其身相

狀如處室中. 入下四空如處虛空. 第二

四空空處等. 名同心一境性. 有何差別. 俱

舍定品顯此差別. 由離下地染故立四名.

謂離第四禪. 立空無邊處. 離空無邊處立

識無邊處等. 差別旣爾. 從何得名. 彼次頌

云. 空無邊等三名從加行. 立非想非非想昧

中              欄

劣故立名. 謂修定前起加行位厭壞色

故. 作勝解想思無邊空. 加行成時名空無

邊處. 厭空想識厭識想無所有. 準此可

知. 其第四空由想昧劣. 謂無下地明慧勝

想得非想名. 有昧劣想名非非想. 故前三

無色加行受名. 第四無色當體受稱. 以前

三近分加行位中. 唯緣空等. 入根本位. 亦

緣餘蘊故. 從加行受名. 第四非想加行根

本. 同一所緣故. 當體受稱. 瑜伽論中亦同

於此. 加行等想空識等殊. 至文當辨. 然此

四空亦各有四. 謂離障等. 而經文中. 但各

三句義含於四. 謂初段離障具對治義. 問若

有治等爲有支不. 答準雜集等論. 諸無色

奢摩他一味相故無有3皮分建立. 若依瓔

珞本業. 四無色定各有五支. 謂想護止觀一

心. 經論相違云何會通. 論依相似不同四禪

覺觀等異. 又慧用劣名無支分. 經就相似

同皆有五. 如初空定厭下色相. 起於空想.

卽今對治護彼色相. 令不現前. 若超色想

卽名爲止. 是今離障空無邊行. 照了分明卽

是觀義. 是今利益一心. 卽是彼二所依故. 五

支顯然. 豈得判無違經依論. 今初空處. 謂

觀虛空作無邊行相. 能滅色想. 心安空定.

名空無邊處. 文中三句. 初句含二義. 一明

離障. 二明對治. 言離障者. 曲有三句. 謂

離三有對等色. 論云. 超一切色想者. 過眼

識相. 此明超可見有對. 二滅有對想者. 耳

鼻舌身識和合想滅故. 此滅不可見有對. 三

不念種種想者. 不念意識和合想故. 意識

下              欄

分別一切法故說名種種. 此滅不可見無

對. 意識雖緣非色之境. 今但取緣色自有

種種. 皆云想者. 小乘以在色欲修起此定.

未捨色形故不言滅色. 但言滅想想取

色相. 故偏滅之. 大乘之中決唯滅想. 若超

色相說無色者. 後滅空識應無識空. 問

香味之想初禪已離. 色聲觸想二禪已除. 今

云何言空定滅耶. 遠公答云. 香味二想雖

盡初禪. 今云滅者治有四種. 一壞對治. 謂

方便道觀下有漏無常等故. 二斷對治. 謂

無□道正斷下過. 三持對治. 謂解脫道爲

首. 及後一切無間解脫持彼無爲. 不令失

壞. 四遠分對治. 謂解脫爲首. 及後一切無

□解脫. 遠令前障畢竟不起今此空定據第

四治色聲觸三. 云二禪雖滅者. 二禪已上

乃至四禪. 當地雖無得借. 初禪三識之心

見聞覺觸. 是故乃至第四猶有此想空定滅

之. 此上所釋約次第修. 若於色界頓修空

定. 則六識行境□皆得滅. 故論上言意緣

一切法亦無揀故已明離障云何對治. 前

三句中不念之言. 含於對治. 謂不分別色

等境故. 何以不念見無我故. 約菩薩實治

故云無我. 若依有漏但厭苦[&FFFF]#. 以爲加行.

順正理云. 謂若有法雖與色俱. 而其自體

不依屬色. 諸有於色心出離者. 必應最

初思惟彼法. 謂虛空體雖與色俱. 而待色

無方得顯了. 外法所攝其相無邊. 思惟彼

時而能離色. 此卽加行之相也. 二入無邊

虛空者. 是修行利益. 謂三色想絶. 則入空

經數: 一七三五

經名: 大方廣佛華嚴經疏卷第三十六

頁數: 七八六

上              欄

理廓爾無邊故. 三住虛空無邊處者. 是彼二

依止三昧. 瑜伽云. 由已超過近分加行究

竟作意. 入上根本加行究竟果作意定. 是故

說言空無邊處具足安住. 準瑜伽意. 四義之

中離障是超下地對治. 是加行究竟作意利

益. 是勝解作意. 彼二依止. 是加行究竟果作

意. 前三爲近分後一是根本. 後之三定一

同於此. 又此四義初何所超. 次云何能超. 三

超前何緣. 四超何所證. 二識無邊處. 心緣

內識作要邊行相. 故以爲名. 初超虛空無

邊處. 是明離障. 彼何所障外念爲[&FFFF]#故. 云

何對治. 見彼1外念[&FFFF]#分別過患故. 二入無

邊識. 是修行利益. 前明捨外今辨緣內. 正

理云. 謂於純淨六識身能了知中. 善取相

已安住勝解. 由假想力. 思惟觀察無邊識

想. 由此加行. 爲先得入根本. 後依止可

知. 三無所有處者. 卽內外皆無也. 初超無

邊識是明離障. 何過須超. 事念[&FFFF]#故. 云何

對治. 見[&FFFF]#念事分別過患. 次入無少所有

者. 修行利益. 前以捨外緣內故爲[&FFFF]#. 念旣

無所取能取亦無. 故內外俱無. 斯爲利益.

正理云. 見前無邊行相[&FFFF]#動起此加行. 是

故此處名最勝捨. 以於此中不復樂作無

邊行相. 心於所緣捨諸所有. 寂然而住. 瑜

伽云. 從識處上進時離其識. 外更心餘境

都無所得. 此意明識旣爲[&FFFF]#. 識外復無故

無所有後住無所有處. 是彼二依止. 四非

想中. 無下七地明了之想. 有昧劣想故以

爲名. 超一切無所有處. 是所離障. 云何對

中              欄

治. 無彼無所有以見[&FFFF]#念分別過患. 故

爲能治. 旣寂無所有云何名[&FFFF]#. 猶有無所

有想故經闕一句論經則具. 彼云知非有

想非無想安隱卽修行利益. 卽入非有想非

無想處行. 是二依止. 瑜伽云. 先入無所有

處定. 超過一切有所有想. 今復超過無所有

想. 故言非想. 又言非無想者. 非如無想

及滅盡定. 一切諸想皆悉滅盡. 唯有微細想.

緣無想境轉故. 卽於此處起勝解. 則超近

分而入根本. 此中所以不出三界者. 由

緣無相境. 卽是細想. 外道不了謂爲涅槃.

未能無緣豈離心境. 肉計此爲我復生愛

味故. 法華喩頭上火然. 若知此患更心上

進. 心上進時心上所緣. 竟無所得. 無所

得故滅而不轉. 則得滅受想定也. 若未得

此定厭想爲先. 後想不行卽入無想定. 然

婆沙百四十一. 顯揚第三及諸論皆明. 而文

言浩博. 上引二論文略義顯. 今更約第一

義修略示四空. 謂觀色卽空心安於空. 是

空處定. 次知空色不出於心. 是識處定. 次

心境兩亡爲無所有. 次亦亡無所有想.  緣

無想住名非想非非想. 若不緣此無想. 則

諸漏永寂. 第三入意但順化衆生法不同

凡小有愛味等. 如前已釋. 大文第四佛子

此菩薩心隨下. 明其厭果. 卽前八定之所等

引. 故名爲果. 文分爲三. 初四無量卽行方

便果. 次五神通卽行功用果. 三此菩薩於諸

禪下總結自在. 今初所以先明者. 凡夫味

定三界輪□. 二乘上升多皆趣滅. 菩薩因定

下              欄

發生慈悲. 廣利有情成菩薩性. 然入之所

以前論已辯. 爲對生死涅槃分四爲二. 準

瑜伽等. 四種無量爲四有情. 謂緣心樂衆

生興慈. 有苦興悲有喜隨喜. 有惑不染.

復應此四通緣一切. 以智導之則無所著.

此四皆緣無量境. 故名四無量. 若總相說.

皆以定慧而爲其體. 若別明之. 慈卽與樂

無瞋爲體. 拔苦不害慶他不嫉. 自他捨惑

卽是善捨. 文中二. 初別顯慈行. 後住悲下

類顯餘三. 初中有十二句. 心隨於慈. 此句

爲總. 隨有二義. 一心不趣寂動皆合慈. 二

以此慈心隨逐於物如犢逐母. 次十句別.

慈之種類總有其三. 初有七句八義. 衆生

緣慈. 次一法緣後二無緣. 緣謂緣念. 初緣假

者欲與其樂. 次樂人空. 但有蘊等善惡行

法. 以用敎化. 後緣衆生體空. 欲令悟入. 初

一通凡次一通小. 後一唯大. 今初八義曲

復有四. 初四與樂正顯行相. 廣者與欲界

樂. 欲境廣多故. 大者與同喜樂. 謂初二禪

喜受俱. 故高出名大. 無量者與不同喜樂.

三禪已上離苦離喜故. 深故名無量. 不二

者三樂平等與故. 上皆論意更有一理. 廣則

無樂不與. 大謂菩提涅槃. 無量謂窮來際.

不二者無一不與故. 次二治障. 不愛之[&FFFF]#

亦與其樂. 故無怨障. 是愛之親亦與其樂.

非是偏情故無對□. 中人無愛不愛故非

障也. 次一淸淨. 謂無身心不調五蓋等障.

是行淸淨慈. 後一攝界慈定. 起於色界正

果. 慈之餘勢起欲界習果. 皆無苦惱之事.

經數: 一七三五

經名: 大方廣佛華嚴經疏卷第三十七

頁數: 七八七

上              欄

故修慈經說修慈. 有十五利. 謂臥安覺安.

天護人護. 眠無惡夢寤常歡喜. 水不能漂

火不能燒. 刀不能傷毒不能害. 常生善

處[&FFFF]#受快樂. 正報梵世殘報人王. 遠果作

佛皆慈之果. 然此中有多種果. 初現報果. 常

生下後報果正報梵世望上. 生報望下正報.

殘報人王卽是習果. 又初1七用果. 水不漂

等是增上果. 常生下異熟果. 殘報等流果. 作

佛是離繫果. 修一慈心. 三報不斷五果俱

圓. 無費一女而功報無極. 幸諸後學思而

修之. 次遍至一切處卽法緣慈. 橫遍十方

□通三界. 彼中所有一切諸法. 皆能緣念. 然

法有二種. 一緣聖凡五蘊之法. 二者衆生

所有分別. 作業之法. 此卽所化差別故. 涅槃

云. 緣利衆生法名爲法緣. 後二句無緣者.

無緣有二. 一自體無緣. □窮法空云盡法

界. 二遍至無緣. 顯空無分齊. 橫盡虛空. 末

句. 云遍一切世間者. 總結上慈成無量義

也. 類三可知

大方廣佛華嚴經疏卷第三十六

大方廣佛華嚴經疏卷第三十七

唐淸□山大華嚴寺沙門澄觀撰

第二佛子下得五神通. 明行功用果. 前內

懷慈濟之心. 此外現救生之用. 從多分說

但爲邪歸. 妙用難測曰神自在無擁曰通.

文中有五. 一神境. 二天耳. 三他心. 四宿住.

中              欄

五天眼. 寄同世間故但得五. 外色內身皆

神之境. 轉變多種偏受神名. 亦名神足. 依

欲勤心觀之所成. 故亦名如意. 隨意成故

餘名易了. 若語其體. 通是慧數別則前四

是智. 後一是見見亦是智. 照了分明順眼義.

故偏立見名. 餘處天眼居神境. 次者顯自

修者. 先成自根勝用. 次知他心. 後知往業

故. 今約利他三業故. 天眼居末. 初一身業

到化機所. 次二口業. 天耳聞佛說法聞衆

方言. 以他心智隨種種言音. 皆盡知已. 將

前所聞之法. 隨其方言之異. 復宜用何言

之異而授與之後. 二意業. 宿住知其過去

是何界種. 天眼見其未來遠近成益. 隨應

化之. 餘如十通品辨. 今初身通文二. 初總

明. 後能動下別顯. 總中云得者總修總得. 若

準瑜伽三十三. 得四靜慮竟. 各各別修皆

有假想. 則別修別得. 旣寄位次第別亦無

違. 然通依四禪多依第四. 後別中得三種

自在. 一世間自在動大地故. 二以一身下身

自在. 三石壁下作業自在. 第二天耳通. 初總

標其體. 謂天耳淸淨. 淸淨有二義. 一離欲

界法. 得靜慮. 引生淸淨大種所造故. 二離

於障□審諦聞故. 由此故云過於人耳. 悉

聞下顯用釋過人義. 遠細皆知故. 第三他

心通中三. 初總知他心者. 通於王所. 次所

謂下別. 後菩薩如是下結. 別中二十六心行

相各異. 然除小等四心. 餘皆障治間明. 善

惡對顯. 總攝爲九. 一以初六心明隨煩惱.

謂隨緣現起煩惱相應. 故名爲隨. 非約小

下              欄

惑名隨. 言有貪者. 於可愛所緣貪纏所纏

故離貪者遠離如是貪纏故. 下四例知. 卽

三不善根及三善根. 以爲能治. 論今但以能

治亦因煩惱而來. 故皆名隨煩惱. 下使亦

然. 二有煩惱等二心. 明使卽是隨眠. 三小

等四心名生約無記. 報心人心. 小欲天廣

色天. 大無色二解脫無量. 以作空識無邊行

相故. 上二不爾故非無量. 而論不明上二

空處. 意明無所有及昧劣故. 或是略非略

攝之. 四有四心學三昧行. 略者謂由止行.

於內所緣繫縛其心故. 非略者. 太比昧故.

或不一所緣故. 散者2太擧. 於五妙欲境隨

順流散故. 非散者. 於妙所緣明了顯現故.

前二約定. 後二約慧. 定等均者則名等持.

論經合之爲二. 名攝不攝. 故論以散不散

釋之. 五有二心明得三昧定者. 正入根

本定故. 不定者. 未入及起時故. 六有二心

明得解脫. 有縛無縛故. 七有二心. 餘凡夫

增上慢卽前類之. 餘以得四禪謂爲四果.

卽[&FFFF]#習行名上無. 此卽細習行名無上. 八

有二心妄行正行. 論經名心不心. 心希心

名聞卽是雜染. 反此非染. 九有二心. 大乘

得失悲智兼濟爲廣. 隨闕非廣. 論闕此二.

上之九類不出三種. 初二煩惱. 次一是苦.

餘皆是業. 業有善惡耳. 亦卽四諦開解脫

爲滅. 善業爲道故. 皆如實知者. 審於事實

見理實故. 亦非心外見法. 亦非無境可

知. 若自他相絶. 則與衆生心同一體. 故

無心外也. 不壞能所故能知也. 又他心是

經數: 一七三五

經名: 大方廣佛華嚴經疏卷第三十七

頁數: 七八八

上              欄

總餘皆是別. 六相圓融一乘之實知也. 第四

宿住智通. 初總標誰能念卽宿住之智. 次所

謂下別顯. 後如是過去下總結. 別中初念何

等事. 謂一生乃至多劫中事. 此顯念時分.

次我曾下云何念. 卽念相差別也. 念彼因中

名字不同姓. 謂父母家姓如迦葉等種族卽

刹利等貴賤餘可知. 第五天眼通. 論名生

死智通. 約根約境異故. 初總顯能見. 誰能

見天眼故. 淸淨者審見故. 過人者遠見故. 次

見諸下別顯所見. 初見生死本有之果隨業

之因. 若彼衆生下云何見別. 見因果不同.

如二地攝善戒中辨. 菩薩下結. 第三此菩薩

下總結自在. 近結厭果遠結前厭. 於何自

在卽前禪等. 禪謂四禪. 三昧者. 四無量慈等

三昧故. 三摩[&FFFF]#底者. 論云五神通. 此應譯

者之誤. 合云三摩□多. 以此云等引. 五通

卽所引故. 三摩[&FFFF]#底此云等至. 非神通故.

云何自在智能入出. 則散動不能縛. 卽生

心時. 隨心用現在前故. 大悲方便不隨受

生. 則定不能縛. 若不隨禪生當何所生.

不揀淨穢但能滿菩提分. 處卽生其中. 論

主從勝及自利說. 謂諸佛菩薩共生一處.

是能滿處. 以願力者非業繫生故. 第二位

果. 三果卽爲三別. 初調柔果中三. 初調柔

行體. 二此菩薩於四攝下. 別地行相. 三佛子

是名下結說地相. 前中有法喩合. 法中三.

初練行緣. 二悉以下明能練行. 三見縛下明

所練淨. 二中先福行. 次□向行. 後修智行.

言觀一切法不生不滅者. 卽法性觀. 於淸

中              欄

淨法中不見增故. 不生煩惱妄想中不見

1減故不滅. 因緣而有. 此有二義. 一者. 成

上由淨法從緣生. 故無可增. 妄法從緣滅

故無可減. 二約不壞相故雖體不生滅

不滅生滅依對治因緣. 離煩惱妄想故滅.

轉勝淸淨般若現前故生. 以一切法不生般

若生. 故知一切法不滅. 妄想滅故. 以此該

後則見縛等滅. 是不滅之滅也. 又以此三

地世間滿故. 於禪定中爲此實觀. 生起後

地無生行慧. 亦卽善巧決定觀察智也. 三所

練淨中先明斷惑. 後揀細異[&FFFF]#. 前中五縛

卽五住煩惱. 若合色有卽是四縛. 縛衆生

故. 亦名四流. 見縛先滅者. 初地見道已斷

分別惑故. 一切欲等者. 論云. 一切修道中

三縛及彼因. 同無明習氣皆悉微薄. 謂煩惱

障三縛現行及種. 故云彼因. 與當地所知

障種同滅. 故云同無明習氣. 習氣卽種義.

瑜伽四十八云. 捨欲貪故無欲縛. 棄捨靜

慮等持故斷有縛. 後於無量下揀細異[&FFFF]#.

謂是斷細. 以多劫不積三不善根故. 細種

漸斷善根轉淨. 言多劫者. 仁王經說初地經

四阿僧祇劫. 二地五三地六. 細障難斷經劫

轉多. 多劫不積故邪貪等斷. 然但斷細習

非是斷[&FFFF]#. [&FFFF]#障見道初地已斷[&FFFF]#障. 修者.

二地已斷故. 善根轉淨卽前信等. 喩言秤兩

不減者. 厭離世間勝於前地信等. 入於厭

火故自在不失減也. 三合中二. 先正合前

行淨. 後此菩薩下別顯忍淨. 此地忍增故偏

明之. 有十三心. 初二句爲總. 一他加惡辱

下              欄

能忍受故. 二善護他心. 謂他人陵我以剛

强我則騁之. 以柔和故. 下諸句別釋此二.

初有二心分別. 善護他心. 一諧順心者. 以

他於菩薩作惡疑菩薩. 瞋恨菩薩現同伴

侶與之諧和. 二悅美者愛語誨誘. 次以三

心分別. 加惡忍受謂身加惡而不瞋. 口毁

辱而不動心. 嫉害而憂惱不能濁. 以萬頃

之陂方其量故. 次有三心出上二因. 無

高下者. 過去久離□慢故. 不自高擧輕下

於彼. 由此能柔和護他. 後二卽加惡不改之

因. 一不望報恩故. 益他被辱而忍受. 二受

恩常念小恩大報故. 衆生於我有恩法爾應

忍. 後三心顯上二心. 離障雖柔順護他而

非諂. 實爲利益故. 不□心無隱覆諂□故

無□□. □□者諂□也. 餘皆可知. 二菩薩住

此下攝報果. 此下諸地攝報. 文皆分二. 初上

勝身. 後能以下上勝果果中. 一自分行. 二復

作是念下勝進行. 第三重頌. 十八頌分五. 初

一頌起厭行分. 二有十二頌頌厭行分. 於

中初二護煩惱行. 次三護小乘行. 後七方

便攝行. 三一頌厭分及果四三頌頌位果. 五

一頌結說三地竟(從此已下入第三十六經)第四焰慧地. 所

以來者瑜伽七十八引解深密. 明四種淸淨

能攝諸地. 前三卽意樂戒定增上三淸淨訖.

此下第四訖於佛地. 明慧增上故次來也.

又慧有多種. 四地正明覺分相應增上慧住.

故次來也. 又前地雖得世定總持. 而未能

得菩提分法. 捨於定愛及與法愛. 今修證

彼行故次來也. 若依本論. 前三寄世間今

經數: 一七三五

經名: 大方廣佛華嚴經疏卷第三十七

頁數: 七八九

上              欄

此出世. 次第故來. 若近望前地. 因前定聞

發此證智. 故次來也. 故論云. 依彼淨三昧.

聞持如實智淨. 顯示故. 言焰慧者. 法喩雙

擧. 亦有三義. 一約初入地釋. 初入證智. 能

燒前地解法慢薪故. 本分云. 不忘煩惱薪智

火能燒故. 二約地中釋. 成唯識云. 安住最勝

菩提分法. 燒煩惱薪慧焰增故. 由住第四

地竟方修菩提分法. 明是地中若唯取此

而爲慧者. 未修道品應非焰地. 以此地

正明菩提分法. 中該初後諸論多依此釋.

攝論云. 由諸菩提分法. 焚燒一切障故. 障

卽二障. 莊嚴論云. 以菩提分慧爲焰自性.

以惑智二障爲薪自性. 此地菩薩. 能起焰

慧燒二障薪. 名焰慧地. 瑜伽七十八. 引深

密經大同此說. 彼云. 所得菩提分法. 能燒

煩惱智火如焰. 金光明經顯揚論不殊此

意. 三約地滿. 從證智摩尼放阿含光. 故名

爲焰. 下論具之. 然所燒煩惱卽所離微細

煩惱現行障. 謂所知障中俱生一分. 亦攝定

愛法愛. 菩提分法特違於彼. 故能燒之. 由

斯四地說斷二愚及彼[&FFFF]#重. 一等至愛愚味

八定故. 二法愛愚卽解法慢. 今得無漏定

及無漏敎. 故違於彼. 由此證得無攝受眞

如. 謂此眞如無所繫屬. 非我執等所依取

故. 得此眞如寧有定法之愛. 便能成菩提

分行及不住道行精進不退. 由達無攝受

眞如. 便得攝生之果. 次正釋文. 文亦三分. 一

[&FFFF]#請. 二正說. 三重頌. 今初六偈分二. 初二

偈半集經者序述. 地海動者表無明厚地. 大

中              欄

愛海水可傾竭故. 後三偈半正明[&FFFF]#請. 於

中初二偈半天王請. 後一衆首請. 第二正說

分中二. 初明地相. 後明地果. 前中論爲四

分. 一淸淨對治修行增長因分. 謂淸淨等. 是

次二分今趣地方便爲彼之因. 二佛子菩薩

住此焰慧下淸淨分. 是初入地出障行故. 三

佛子菩薩住此第四下. 對治修行增長分. 卽

正住地行道品等行. 能有所除故云對治.

進習上上名修行增長. 四佛子至所有身見

下彼果分. 此卽地滿. 是中二分之果. 又此四

分卽加行1無間解脫勝進四道. 又四中初一

入心. 後三住心. 出心在調柔果. 住心中三

分攝前三位. 初淸淨分卽攝生貴住. 次攝

至一切處□向. 後攝無盡行. 至文當知. 今

初因分文三. 初結前標後. 次何等下徵列

別名. 三菩薩以此下結行入位. 今初十法明

門者. 門卽通入之義. 故論經名入. 明爲能

入之門. 法爲所入之處. 故論云得證地智

光明依彼智明. 入如來所說法中. 言證地

智者. 卽四地證智也. 光明者卽三地慧光. 謂

三地中得此四地證智前相. 故倂擧二處之

智. 以釋於明. 亦猶地前明得定也. 故前地

論云. 彼慧此中名光明. 卽其義也. 言所說

法者. 前心多聞從佛聞說衆生法界等. 十

種之法. 便以智光游入數數游入. 游入卽

是修行. 修行卽下觀察. 觀察增上2極圓滿

故. 方得證入四地. 二微列中有十種差別.

觀察此十. 略以三重釋之. 一初句爲總. 本

爲衆生故. 餘九爲別皆衆生事故. 二前八

下              欄

爲染後二爲淨. 三前五推能依至所依. 後

五依所依立能依. 前中一觀衆生假名差

別. 假有三種. 一因成假. 二相續假. 三相待

假. 假爲空詮故先觀之因成有二. 一五蘊

和合假名某甲. 則入衆生空. 二陰亦因緣

而有. 則入法空. 二空所顯卽是眞如. 不壞

假名. 空有不二. 卽是中道. 言相續者. 由前

陰滅後陰續生. 念念相續假而非實. 亦入

二空眞實. 言相待者. 待非衆生以說衆生.

入實亦然. 此一推假入實餘九例知. 故論

但顯差別之相. 二法界者. 論當第三是依

正之因. 卽染法界. 此從別義. 若淨法界通

爲十依. 則十與法界究竟無別. 三世界者.

彼假名衆生所住依報. 四依正所依虛空. 瑜

伽名爲平等勝義. 卽是理空皆無盡故. 五染

淨所依是本識3界後五依此所依. 立後能

依故. 此識界前後兩向. 向前爲依正依. 向

後爲染淨依初三句. 由煩惱使染成染分

依他. 有三界差別著欲著受及著想故. 三

界唯心故. 後二廣大信解成淨分依他. 論經

前是勝心信解依. 煩惱不染與聲聞同. 後

大心信解依. 不捨衆生不同聲聞. 今經卽前

云廣. 則明護陝兼濟之心. 後是大心. 卽是

護小心大菩提. 則二心俱異二乘. 前觀衆

生同體大悲. 後觀衆生具佛知見. 誓令同

得. 又皆言界者通事理也. 事卽曲盡差別.

理則一一入實. 卽4淨法界故皆爲明門. 三

結行入位. 觀察圓滿與十理冥. 則入四地.

故瑜伽四十八云. 先於增上心住. 以心多

經數: 一七三五

經名: 大方廣佛華嚴經疏卷第三十七

頁數: 七九○

上              欄

聞增上力故. 已得十法明入. 由此十法明

入成上品故. 極圓滿故. 入初增上慧住. 大

文第二淸淨分. 卽攝生貴住故前文云. 於

諸佛聖敎中生. 云何淸淨. 於如來家轉有

勢力故. 文中三. 初總明. 次何等下徵釋. 三

是爲十者總結. 初中文有三句. 末句生家是

總相. 初句十智爲能生因. 次句內法爲所

生家. 由以十智觀察下. 諸行等十法得成

熟故. 成熟則除滅三地解法智障. 攝四地

出世勝智. 契於法體故云得彼內法. 內法

者顯非外相. 此法卽如來所說敎化之法.

名如來家. 此地寄出世之首. 故名爲生. 然如

來家略有三種. 一菩提心家. 初住卽生. 二大

敎家四住卽生. 三法界家. 初地證故生. 今此

攝四住. 故以智契敎法合於法界. 具下十

義故名爲生. 若瑜伽但云長如來家. 論經亦

但云於如來家轉有勢力. 意明初地已生家.

二三地起修方便. 早有勢力. 今依三地多

聞成出世智. 故云轉有. 此中智契. 卽無行

無生行慧光. 二徵列中列有十句. 論攝爲

四. 初句自住處畢竟智. 謂大乘是菩薩自所

住處. 深心相應爲住. 畢竟卽是不退. 二同敬

三寶畢竟智. 謂證三寶同體成不壞信故.

上二約行德差別初自分後勝進故. 下有二

智約智解差別. 初證後敎. 謂三有二句明

眞如智. 謂見第一義證二無我故. 一但有

蘊等諸行. 而生滅流轉故無人我. 二卽此蘊

等諸法本來不生. 故無法我. 四餘六句明分

別說智. 謂是敎智故名爲說. 知世諦故名

中              欄

爲分別. 分別染淨故. 謂初二句是染. 後三

句是淨. 第三句具染淨. 各有四果卽是四

諦故. 謂初二句名隨煩惱. 染卽是苦諦依正

二報. 隨煩惱集因所生故. 謂初句依報. 次句

正報故云有生. 同因於業業與煩惱二俱

集因. 故論與經影略而說. 第三句中初觀生

死. 論經名世間卽煩惱染. 上句以因顯果.

云因業有生. 此句以果顯因. 故云生死. 生

死以煩惱爲體故. 卽是集諦. 此順論意. 次

觀涅槃是所有淨卽是滅諦若直就經文. 亦

可因業有生是集諦. 生死涅槃復雙觀苦

滅耳. 後三句隨所淨卽是道諦. 隨順前滅

故. 三中初一利他行. 論云. 諸佛世界中敎化

衆生. 自業成熟故. 準此論意譯. 此初句應

言觀諸國土化衆生業. 則不濫前因業有

生. 後二句自利行. 謂觀煩惱染及涅槃淨.

爲順滅之道. 初句約事觀煩惱無始故爲

前際. 涅槃無終故爲後際. 後句順理觀煩

惱本空無有損減. 故無可盡. 涅槃性淨非

新增益. 自性盡故皆名無所有盡. 煩惱影取

生死. 涅槃影取菩提. 菩提之智亦符理故.

然是世諦中觀故. 與前如智. 又後二句卽本

有今無偈意. 亦是觀緣起法. 無明行爲前

際. 生老死爲後際. 無明滅行滅. 自性滅故

名無所有盡. 如六地中. 自下大文第三對

治修行增長分中二. 初護煩惱行. 後菩薩修

行. 如是下明護小乘行. 前是大智自利異

凡. 後是大悲利他異小. 此二相導成不住

道. 無所不至. 故攝至一切處□向也. 今

下              欄

初卽修菩提分法. 論主別有道品論故此

不釋. 今略爲四門. 一釋名. 菩提是覺分

是因義. 此三十七爲諸乘覺因故. 亦云

道品. 品卽是類. 因爲果類故. 別名至文自

顯. 二顯同異. 瑜伽四十四. 大乘菩提分乃

有多種. 三十七品. 乃是其中別義. 通於

大小. 涅槃亦說三十七品. 爲涅槃因. 非

大涅槃因. 無量阿僧祇1道品爲大涅槃因

故. 下五地中說無量道品. 及離世間品說道

及助道. 皆名無量. 今約寄位故但三十七耳.

若準智論. 但三十七無所不攝. 卽無量道

品亦在其中. 如分別四諦有無量相. 但心

行大小不同. 淨名云. 道品是道場. 是法. 身

因. 大集名菩薩寶炬陀羅尼. 涅槃云. 若人

能觀八正道. 卽見佛性名得醍□. 皆約大

說. 三明體性. 雖三十七品. 但以十法而爲

根本. 謂信戒念精進定慧除喜捨思惟. 由信

二戒三. 念開爲四. 精進定慧此三各八. 餘

四各一. 故成三十七品. 復束此十以三蘊

爲體. 謂戒是無表色. 喜支是受餘皆行蘊. 五

類法中但二爲體. 謂色及心所. 若取助伴

則通五蘊. 若取所緣通一切法. 廣顯差

別如智論二十一二. 及五十三. 瑜伽二十

八九. 及四十五. 雜集第十. 下所解釋依此

諸論. 四正釋文. 卽是行相三十七品. 總有

七類. 一對治[&FFFF]#倒道卽四念處. 二斷諸懈

怠道. 謂四正勤. 三引發神通道. 謂四神足.

四現觀方便道. 所謂五根. 五親近現觀道

卽是五力. 六現觀自體道. 謂七覺分. 七現